Íslenskt mál og almenn málfræði - 01.01.1982 , Blaðsíða 243 Um vísiorð í íslensku og viðskeytið -na 241 ( 68 ) Þú átt að sitja hérna ( 69 ) Pú átt að sitja svona ( 70 ) Hvar fékkstu þennan stól ? ( 71 ) Hvar fékkstu svona stól ? Hægt er að auðkenna þennan mun á þann veg að tala um ákvarðandi vísun þar sem hér , hérna , þarna og þessi eiga í hlut , en um lýsandi vísun að því er varðar svona / svo . Munur ákvarðandi og lýsandi vísunar tekur vitaskuld ekki til bendivísunar einnar , heldur er hann að - greinandi á sama hátt fyrir samsvarandi vísiorð sem láta í ljós endur - vísun . Að því er best verður séð er aðgreining bendivísunar og endurvís - unar takmörkuð við ákvarðandi vísun í eldra máli , fyrst við andstæðuna þessi : sá , síðan nær hún einnig til andstæðunnar þarna : þar . Eins og sýnt hefur verið koma fyrir þegar í fornu máli skýr dæmi um bendi - vísun með þarna , en annars eru dæmi um orðið fremur fá í heimildum lengi fram eftir . í Guðbrandsbiblíu kemur það aðeins fyrir einu sinni , með skýrri bendivísun , og er reyndar eina vísiorðið á -na sem þar kemur fyrir ( sjá Bandle 1956 : 434 ) . Þótt dæmafæð valdi því að erfitt er að gera sér fulla grein fyrir notkun orðsins þarna á eldri málstigum er greinilegt að þegar í fornmáli hefur það fengið hlutverk bendivísun - ar , en aðgreining þess gagnvart þar sem vísiorði fyrir endurvísun hefur skerpst enn frekar á yngri málstigum . 4.4 Aðgreining bendivísunar og endurvísunar með svona 4.4.0 I nútímamáli er andstæða bendivísunar og endurvísunar ekki lengur einskorðuð við ákvarðandi vísun , heldur er hún einnig fyrir hendi við lýsandi vísun ( sbr. dæmi ( 7 ) , ( 8 ) og ( 9 ) ) . Sú aðgreining kemur fram við það að svona fær hlutverk bendivísunar andspænis vísiorðum fyrir endurvísun . Hin nýja aðgreining kemur fram í mismunandi setning - arstöðu langt umfram þá setningarstöðu sem svo / svona hefur í forn - máli . Við athugun á hinni nýju bendivísun með svona nægir ekki að gefa gaum að hlutverki svona einu fyrir sig , heldur verður að huga að öðrum vísiorðum sem hafa skyldu hlutverki að gegna . Einkum er þess að gæta að áður en hin setningarlega útbreiðsla lýsandi bendi - vísunar með svona á sér stað eru að nokkru leyti fyrir hendi sérstök vísiorð fyrir lýsandi endurvísun , og önnur vísiorð takmörkuð við það íslenskl mál IV 16